Twee nuwe skerpioenspesies in Viëtnam ontdekDie Thien Duong-spesie wat onlangs in Viëtnam ontdek is. Die skerpioene is vir die eerste keer in Phong Nha-Ke Bang Nasionale Park in sentraal Viëtnam identifiseer, het die Instituut vir Ekologie en Biologiese Hulpbronne gesê. Die spesies, wat nie oë het nie, behoort tot die pseudochactidae-familie, is berig. Slegs twee ander spesies van dié familie is aan wetenskaplikes bekend, een in Laos en ŉ ander in Oezbekistan en Tadjikistan. Dié ontdekking is ŉ bydrae tot die biodiversiteit in Viëtnam, maar toenemende menslike inmenging bedreig die habitat. Die vonds is te danke aan die hulp van ŉ projek wat deur Duitsland finansier word om die biodiversiteit in die park aan te moedig deur die natuurlike hulpbronne te bewaar en versigtig te bestuur.